የአፍሪካ ሀገራት ነጻ የአየር ትራንስፖርት ገበያ አየር መንገዶችን ዓቅም ያጠናክራል -ዘርፉ አካላት
የአፍሪካ ሀገራት ነጻ የአየር ትራንስፖርት ገበያ አየር መንገዶችን አቅም ከማጠናከር ባሻገር ለአህጉራዊ ውህደት ትልቅ ሚና እንደሚኖረው በዘርፉ ያሉ አካላት ገለጹ ፡፡በአፍሪካ ህብረት በፈረንጆቹ 2063 ከተያዙ አጀንዳዎች ውስጥ የሚጠቀሰው አህጉራዊ ነጻ የአየር ትራንስፖር ገበያ በአህጉሪቱ ተግባራዊ ማድረግ ነው፡፡ይህ ሂደት በህብረቱ አባል ሀገራት ውስጥ በሃያ ሶስቱ  ተቀባይነት በማግኘቱ በወቅቱ የአፍሪካ ህብረት ሊቀመንበር ፖል ካጋሜና በህብረቱ ኮሚሽን ሊቀመንበሩ ሙሳ ፋኪ ማህማት አማካኝነት ይፋ ተደርጓል፡፡የኢትዮጵያ አየር መንገድ ዋና ስራ አስፈጻሚ አቶ ተወልደ ገብረማርያም በዚህ ወቅት እንደገለጹት፤ ይህን ሂደት አየር መንገዱ ለረጅም ጊዜ ሲመኘው የነበረ ነው፡፡እንደ እሳቸው ገለጻ በተለይ የኢትዮጵያ ፤የኬንያ እንዲሁም የደቡብ አፍሪካ አየር መንግዶች አህጉራዊ ነጻ የአየር ትራንስፖርት ገበያ እንዲመሰረት ብርቱ ጥረት አድርገዋል፡፡አሁን ላይ በአፍሪካ ውስጥ የሚገኙ አየር መንገዶች የሀገራትን ፈቃድ ሳይጠይቁ ከአንዱ ሀገር ወደ ሌላው ሀገር መብረር ያስችላቸዋል ብለዋል፡፡ይህ እያደገ ያለውን የኢትዮጵያን አየር መንገድ ከማጠናከር ባለፈ የህዝቦችን ትስስርም ያጠናከልረዋል ሲሉ ገልፀዋል፡፡ለረጅም ጊዜ በአየር መንገድ ስራ ላይ ያሳለፉት የቀድሞው የኢትዮጵያ አየር መንግድ ዋና ስራ አስፈጻሚ አቶ ግርማ ዋቄ እንዳሉትም በተለይ የአሁኑ ነጻ የአየር ትራንስፖርት ገበያ መፈቀድ በዓለም የአቬሽን ኢንዱስትሪ ውስት ሶስት በመቶ ድርሻ ብቻ ያለውን የአፍሪካ አየር መንገዶች ሚና ያጎለብተዋል፡፡ከዛም ባለፈ የህዝቦችን ግንኙነት በማሳደግ አህጉራዊ ውህደትን የማጠናከር ሚናው ጉልህ ነው ብለዋል፡፡የሩዋንዳው የአየር መንገድ ዋና ስራ አስፈጻሚ ቻንስ እንዳጋኖ እንዳሉትም አየር መንገዱ የአፍሪካ ህብረትን ውሳኔ ይደግፈዋል፡፡በተለይ በበረራ ኢንዱስትሪ ውስጥ የአየር መንግዱንም ሆነ የሀገራትን ኢኮኖሚ የማሳደግ ሚና የጎላ እንደሚያደርገው በመግለፅ፡፡   